b'\n_START_ARTICLE_\nAlarik H\xc3\xa4ggblom\n_START_PARAGRAPH_\nElmar Alarik H\xc3\xa4ggblom (14. maaliskuuta 1914 V\xc3\xa5rd\xc3\xb6, Ahvenanmaa \xe2\x80\x93 7. toukokuuta 1995 Maarianhamina) oli suomalainen Ahvenanmaalla vaikuttanut poliitikko ja opettaja. H\xc3\xa4n toimi Ahvenanmaan maakuntahallitusta johtavana maaneuvoksena 1972\xe2\x80\x931979._NEWLINE_H\xc3\xa4ggblom valmistui filosofian maisteriksi 1939. H\xc3\xa4n toimi lehtorina Ahvenanmaan merenkulkuoppilaitoksen koneteknillisell\xc3\xa4 osastolla 1948\xe2\x80\x931967 ja Ahvenanmaan teknillisess\xc3\xa4 koulussa 1968\xe2\x80\x931972. _NEWLINE_H\xc3\xa4ggblom oli Ahvenanmaan maakuntahallituksen j\xc3\xa4senen\xc3\xa4 1953\xe2\x80\x931964, varamaaneuvoksena 1965\xe2\x80\x931967 ja maakuntap\xc3\xa4ivien edustajana 1967\xe2\x80\x931972 sek\xc3\xa4 1979\xe2\x80\x931983. H\xc3\xa4n oli maakuntap\xc3\xa4ivien puhemiehen\xc3\xa4 1971\xe2\x80\x931972 ja maaneuvoksena h\xc3\xa4n toimi 1972\xe2\x80\x931979.'